Купал Ланцуга

Купал Ланцуга (, ) — купал у Старым горадзе Іерусаліма. Адна з найстарэйшых пабудоў на Храмавай гары, не з'яўляецца мячэццю ці храмам, але выкарыстоўваецца ў якасці малельнага дому. Купал мае дыяметр 14 метраў, што робіць яго трэцім па велічыні будынкам на Храмавай гары, пасля мячэці аль-Акса і Купала СкалыDome of the Chain  Archnet Digital Library..

 Гісторыя стварэння 
Некаторыя структуры ўнутры купала датуюцца даісламскімі часаміPringle, Deny. (1993). The Churches of the Crusader Kingdom of Jerusalem: A Corpus, Vol. III Cambridge University Press, pp.182-184., але як сярод арабскіх, так і сярод заходніх вучоных шырока распаўсюджанна гіпотэза, што Купал Ланцуга быў пабудаваны ў эпоху ўваходжання тэрыторыі Палесціны ў Амеядскі халіфат, падчас кіравання Абдул-Малік ібн Мервана. Пасля ўварвання крыжакоў у Левант у 1099 годзе купал стаў капліцай, прысвечанай Якаву Зевядзееву. Але ў 1187 годзе будынак быў вернуты мусульманам пасля таго, як Саладзін адбіў Іерусаліма ў крыжакоў. Апошні капітальны рамонт быў праведзены ў 1975-76 гадах.

 Цікавыя факты 
 Паводле меркавання шэрагу арабскіх гісторыкаў, Купал Ланцуга (без уліку знешняй сцяны) быў выкарыстаны ў якасці мадэлі для Купала Скалы. Падобна апошняму, Купал Ланцуга мае калоны, звязаныя паміж сабой драўлянымі бэлькамі, і падтрымку з аркад. Купал Скалы ў тры разы перавышае памер Купала Ланцуга, а займаная плошча і вышыня прапарцыйныConder, Claude Reignier and Palestine Exploration Fund (1887). Tent Work in Palestine: A Record of Discovery and Adventure R. Bentley & Son, 165..

Катэгорыя:Культавыя збудаванні Іерусаліма
Катэгорыя:Іслам у Іерусаліме
Катэгорыя:Славутасці Іерусаліма
Катэгорыя:Храмавая гара